CELEX: 52016JC0001
Language: lt
Date: 2016-01-12
Title: Bendras pasiūlymas TARYBOS REGLAMENTAS kuriuo iš dalies keičiamas Reglamentas (ES) Nr. 267/2012 dėl ribojamųjų priemonių Iranui

EUROPOS KOMISIJA
            Briuselis, 2016 01 12
            JOIN(2016) 1 final/2
            2016/0001(NLE)
            Version désensibilisée du 28 juin 2016
            Bendras pasiūlymas
            TARYBOS REGLAMENTAS
            kuriuo iš dalies keičiamas Reglamentas (ES) Nr. 267/2012 dėl ribojamųjų priemonių Iranui
            
               
         
         
            
               AIŠKINAMASIS MEMORANDUMAS
            
            
               (1)2012 m. kovo 23 d. Tarybos reglamentu (ES) Nr. 267/2012 dėl ribojamųjų priemonių Iranui įgyvendinamos Sprendime 2010/413/BUSP nustatytos priemonės.
            
            
               (2)2015 m. liepos 31 d. Taryba priėmė Sprendimą (BUSP) 2015/1337, kuriuo iš dalies keičiamas Sprendimas 2010/413/BUSP ir iki 2016 m. sausio 14 d. pratęsiama galioti 20 straipsnio 14 dalyje nustatyta išimtis dėl veiksmų ir sandorių, vykdomų tame sprendime išvardytų subjektų atžvilgiu tiek, kiek būtina norint įvykdyti įsipareigojimus, nustatytus iki 2012 m. sausio 23 d. sudarytose sutartyse arba papildomose sutartyse, kurios būtinos tokiems įsipareigojimams įvykdyti, kai Irano žalios naftos ir naftos produktų tiekimas ar iš jų tiekimo gautos pajamos yra skirti pagal iki 2012 m. sausio 23 d. sudarytas sutartis neišmokėtoms sumoms sumokėti asmenims arba subjektams, esantiems valstybių narių teritorijose arba jų jurisdikcijai priklausančiose teritorijose, jei tose sutartyse konkrečiai numatytas toks atsiskaitymas.
            
            
               (3)Taryba priėmė sprendimą (BUSP) 2016/…, kuriuo minėtos išimties taikymas pratęstas iki 2016 m. vasario 4 d.
            
            
               (4)Kad šios išimties taikymą būtų galima pratęsti, reikia tolesnių Sąjungos veiksmų.
            
            
               (5)Sąjungos vyriausiasis įgaliotinis užsienio reikalams ir saugumo politikai ir Europos Komisija siūlo atitinkamai iš dalies pakeisti Reglamentą (ES) Nr. 267/2012.
            
            
               2016/0001 (NLE)
            
            
               Bendras pasiūlymas
            
            
               TARYBOS REGLAMENTAS
            
            
               kuriuo iš dalies keičiamas Reglamentas (ES) Nr. 267/2012 dėl ribojamųjų priemonių Iranui
            
            
               EUROPOS SĄJUNGOS TARYBA,
            
            
               atsižvelgdama į Sutartį dėl Europos Sąjungos veikimo, ypač į jos 215 straipsnį, 
            
            
               atsižvelgdama į 2010 m. liepos 26 d. Tarybos sprendimą 2010/413/BUSP dėl ribojamųjų priemonių Iranui, kuriuo panaikinama Bendroji pozicija 2007/140/BUSP
                  1
               ,
            
            
               atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
            
            
               kadangi:
            
            
               (1)Tarybos reglamentu (ES) Nr. 267/2012
                  2
                įgyvendinamos Sprendime 2010/413/BUSP nustatytos priemonės;
            
            
               (2)2015 m. liepos 31 d. Taryba priėmė Sprendimą (BUSP) 2015/1337, kuriuo iš dalies keičiamas Sprendimas 2010/413/BUSP ir iki 2016 m. sausio 14 d. pratęsiama galioti 20 straipsnio 14 dalyje nustatyta išimtis dėl veiksmų ir sandorių, vykdomų tame sprendime išvardytų subjektų atžvilgiu tiek, kiek būtina norint įvykdyti įsipareigojimus, nustatytus iki 2012 m. sausio 23 d. sudarytose sutartyse arba papildomose sutartyse, kurios būtinos tokiems įsipareigojimams įvykdyti, kai Irano žalios naftos ir naftos produktų tiekimas ar iš jų tiekimo gautos pajamos yra skirti pagal iki 2012 m. sausio 23 d. sudarytas sutartis neišmokėtoms sumoms sumokėti asmenims arba subjektams, esantiems valstybių narių teritorijose arba jų jurisdikcijai priklausančiose teritorijose, jei tose sutartyse konkrečiai numatytas toks atsiskaitymas;
            
            
               (3)2016 m. sausio ... d. Taryba priėmė sprendimą (BUSP) 2016/…, kuriuo minėtos išimties taikymas pratęstas iki 2016 m. vasario 4 d.;
            
            
               (4)ši priemonė patenka į Sutarties taikymo sritį, todėl jai įgyvendinti – visų pirma siekiant užtikrinti, kad ekonominės veiklos vykdytojai visose valstybėse narėse ją taikytų vienodai – būtina imtis reglamentavimo veiksmų Sąjungos lygmeniu;
            
         
         
            
               (5)todėl Reglamentas (ES) Nr. 267/2012 turėtų būti atitinkamai iš dalies pakeistas,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
            
               Reglamento (ES) Nr. 267/2012 28a straipsnio b punkte žodžiai „iki 2016 m. sausio 14 d.“ pakeičiami žodžiais „iki 2016 m. vasario 4 d.“.
            
            
               2 straipsnis 
            
            
               Šis reglamentas įsigalioja jo paskelbimo dieną.
            
            
               Šis reglamentas yra privalomas visas ir tiesiogiai taikomas visose valstybėse narėse.
            
            
               Priimta Briuselyje
            
            
               
                     Tarybos vardu
               
               
                     Pirmininkas
               
            
         
         
            
                  
                     (1)
                  OL L 195, 2010 7 27, p. 39.
               
               
                  
                     (2)
                  2012 m. kovo 23 d. Tarybos reglamentas (ES) Nr. 267/2012 dėl ribojamųjų priemonių Iranui, kuriuo panaikinamas Reglamentas (ES) Nr. 961/2010 (OL L 88, 2012 3 24, p. 1).